An Kalye Barlin saróng tinámpo sa ciudad nin Naga, Camarines Sur, Filipinas, na ipinangáran sa pinakaenot na Obispong Filipino sa Simbahan Katoliko na si Obispo Jorge Barlin. Minapoón an kalye sa atubángan kan mismong Katedral kan Naga asín minabonggô sa edipisyo kan Grand Imperial Plaza. Sa tagbóan kan kalyeng iní, Kalye Heneral Luna asín Kalye Arana namomogtak an Plasa Barlin kun saen itinindog an sarong monumento ni Padre Jorge Barlin.